

 **REPUBLIKA HRVATSKA**

MINISTARSTVO TURIZMA

10000 Zagreb, Prisavlje 14

OIB: 87892589782

KLASA: 406-01/16-06/24

529-02-1/1193-16-2

Zagreb, 18.05.2016.

Kontakt osobe: Saša Galić Soldo, Petra Karadža

Telefon: 01/61 69 286, 01/6169-279

E-mail:nabava@mint.hr

**POZIV NA DOSTAVU PONUDA ZA NABAVU UREDSKOG NAMJEŠTAJA ZA POTREBE MINISTARSTVA TURIZMA RH**

Ovim putem oglašavamo Poziv na dostavu ponuda za nabavu uredskog namještaja za potrebe Ministarstva turizma RH, interne oznake postupka: BN-1-2016.

Ponudu je potrebno dostaviti Ministarstvu turizma RH, Prisavlje 14, 10000 Zagreb (u daljnjem tekstu: Naručitelj) **najkasnije do 31.05.2016. do 10.00 sati (bez obzira na način dostave - pisane ponude odnosno elektronički dostavljene ponude putem e-maila).**

Ponudu je potrebno ispuniti i dostaviti sukladno predmetnom Pozivu i dokumentaciji u prilogu istog.

 OVLAŠTENI PREDSTAVNIK NARUČITELJA

 Saša Galić Soldo



**REPUBLIKA HRVATSKA**

# MINISTARSTVO TURIZMA

**POZIV NA DOSTAVU PONUDA**

 **NABAVA UREDSKOG NAMJEŠTAJA**

EVIDENCIJSKI BROJ NABAVE: BN-1-2016

#

*Zagreb, svibanj 2016.*

Sukladno odredbama Pravila o provedbi postupaka nabave bagatelne vrijednosti u Ministarstvu turizma (KLASA:406-01/14-01/25, URBROJ: 529-02-14-1) od 30. travnja 2014. godine, Ministarstvo turizma RH (u daljnjem tekstu: **Naručitelj**) izradilo je Poziv na dostavu ponuda slijedećeg sadržaja:

# Opći podaci

* 1. Ministarstvo turizma RH, Prisavlje 14, 10 000 Zagreb, OIB: 87892589782,

telefon: +385 1 616 9111, telefaks: +385 1 616 9205, internetska adresa:[www.mint.hr](http://www.mint.hr) , adresa elektronske pošte: nabava@mint.hr

* 1. **Kontakt osoba:**

Saša Galić Soldo, telefon: 01/616 9286, telefaks: 01/616 9200, adresa elektronske pošte: sasa.galicsoldo@mint.hr

Petra Karadža, telefon: 01/616 9279, telefaks: 01/616 9200, adresa elektronske pošte:

# petra.karadza@mint.hr

* 1. **Procijenjena vrijednost nabave:** =90.000,00 kn (bez PDV-a).
	2. **Vrsta ugovora o nabavi:** Ugovor o nabavi robe.
	3. Naručitelj će s odabranim ponuditeljem sklopiti ugovor/narudžbenicu o nabavi predmetne robe.
	4. Naručitelj neće provoditi elektroničku dražbu.

# Podaci o predmetu nabave

# Opis predmeta nabave: Poziv na dostavu ponuda se provodi radi nabave uredskog namještaja.

# Opis i oznaka grupa predmeta nabave: Predmet nabave nije podijeljen na grupe.

# Količina predmeta nabave: Naručitelj količinu predmeta nabave određuje kao fiksnu. Ukupna plaćanja bez poreza na dodanu vrijednost na temelju sklopljenog predmetnog ugovora/narudžbenice ne smiju prelaziti procijenjenu vrijednost predmetne nabave.

# Tehničke specifikacije: tehničke specifikacije tražene robe navedene su u Prilogu 2 predmetne dokumentacije za nadmetanje (Prilog 2 čini: tablica tehničke specifikacije i troškovnik.)

**2.5.** **Troškovnik: troškovnik predmetne robe nalazi se u Prilogu 2 (Prilog 2 - „Tehnička specifikacija i troškovnik“) dokumentacije za nadmetanje****.**

**2.6. Mjesta isporuke i montaže predmeta nabave (uredskog namještaja):**

Ministarstvo turizma, Prisavlje 14, Zagreb i Savska 44, Zagreb

# Samostalni sektor turističke inspekcije, Područna jedinica Pula, Bože Gumpca 36, Pula,

Samostalni sektor turističke inspekcije, Ispostava Krapina, Frane Galovića 1c, Krapina,

# Samostalni sektor turističke inspekcije, Ispostava Krk, Lukobran 5, Krk,

Samostalni sektor turističke inspekcije, Ispostava Poreč,  M. Vlašića 20, Poreč,

# Samostalni sektor turističke inspekcije, Ispostava Varaždin, Stanka Vraza 4, Varaždin,

Samostalni sektor turističke inspekcije, Ispostava Koprivnica, Tarašćice 2, Koprivnica,

# Samostalni sektor turističke inspekcije, Ispostava Senj, Frankopanski trg 5, Senj

Samostalni sektor turističke inspekcije, Ispostava Sisak, I.K. Sakcinskog 24, Sisak

# Naručitelj će s odabranim ponuditeljem sklopiti narudžbenicu odnosno ugovor o nabavi predmetne robe.

**Obavezni uvjet ponude predstavlja rok dostave i montaže predmetne robe.**

**Rok dostave i montaže mora biti najkasnije do 11.07.2016.**

**Troškovi dostave i montaže moraju biti uračunati u cijenu ponuđene robe i iskazani u ukupnoj neto i bruto cijeni ponude.**

# 3. Podaci o ponudi

**3.1. Sadržaj i način izrade ponude:**

Ponuda je pisana izjava volje ponuditelja da pruži usluge sukladno uvjetima i zahtjevima navedenima u predmetnom Pozivu.

Ponuda sadrži:

1. Popunjeni ponudbeni list (Prilog 1 ovog Poziva);
2. Dokumente kojima ponuditelj dokazuje sposobnost;
3. Popunjeni troškovnik (Prilog 2 ovog Poziva);

**Ponuda se dostavlja na jedan od slijedeća dva načina:**

**3.1.1. Dostava ponuda putem pošte odnosno osobnom dostavom u pisarnicu Naručitelja, na adresu:**

Ministarstvo turizma RH, Prisavlje 14, 10000 Zagreb,

pisarnica Ministarstva, visoko prizemlje, soba br. 51

Ponuda se izrađuje na način da čini cjelinu. Ako zbog opsega ili drugih objektivnih okolnosti ponuda ne može biti izrađena na način da čini cjelinu, onda se izrađuje u dva ili više dijelova.

Ponuda se uvezuje na način da se onemogući naknadno vađenje ili umetanje listova.

Ako je ponuda izrađena u dva ili više dijelova, svaki dio se uvezuje na način da se onemogući naknadno vađenje ili umetanje listova.

Dijelove ponude kao što su uzorci, katalozi, mediji za pohranjivanje podataka i sl. koji ne mogu biti uvezani ponuditelj obilježava nazivom i navodi u sadržaju ponude kao dio ponude.

Ako je ponuda izrađena od više dijelova ponuditelj mora u sadržaju ponude navesti od koliko se dijelova ponuda sastoji.

Stranice ponude se označavaju brojem na način da je vidljiv redni broj stranice i ukupan broj stranica ponude. Kada je ponuda izrađena od više dijelova, stranice se označavaju na način da svaki slijedeći dio započinje rednim brojem koji se nastavlja na redni broj stranice kojim završava prethodni dio. Ako je dio ponude izvorno numeriran (primjerice katalozi), ponuditelj ne mora taj dio ponude ponovno numerirati.

Ako naručitelj od ponuditelja zahtjeva i presliku ponude, ona se dostavlja zajedno s izvornikom ponude. U tom slučaju se jasno naznačuje »izvornik« i »preslika« ponude. U slučaju razlika između izvornika i preslika ponude, vjerodostojan je izvornik ponude.

Ako naručitelj od ponuditelja zahtjeva i dostavu ponude na mediju za pohranjivanje podataka, on se dostavlja zajedno s izvornikom ponude. U tom slučaju ponuda dostavljena na mediju za pohranjivanje podataka smatra se preslikom ponude.

Ponude se pišu neizbrisivom tintom.

Ispravci u ponudi moraju biti izrađeni na način da su vidljivi. Ispravci moraju uz navod datuma ispravka biti potvrđeni potpisom ponuditelja.

**3.1.2. Dostava ponuda elektroničkim načinom putem e-maila na adresu Naručitelja:** **nabava@mint.hr**

Ponuda se izrađuje na način da čini cjelinu. Ako zbog opsega ili drugih objektivnih okolnosti ponuda ne može biti izrađena na način da čini cjelinu, dopušta se slanje ponude i dokaza sposobnosti u više PDF dokumenata, odnosno ponuda u jednom emailu, a dokaza sposobnosti u drugom.

Ako je ponuda izrađena od više dijelova ponuditelj mora u sadržaju ponude navesti od koliko se dijelova ponuda sastoji.

Stranice ponude se označavaju brojem na način da je vidljiv redni broj stranice i ukupan broj stranica ponude. Kada je ponuda izrađena od više dijelova, stranice se označavaju na način da svaki slijedeći dio započinje rednim brojem koji se nastavlja na redni broj stranice kojim završava prethodni dio. Ako je dio ponude izvorno numeriran (primjerice katalozi), ponuditelj ne mora taj dio ponude ponovno numerirati.

Ponude se pišu neizbrisivom tintom.

Ispravci u ponudi moraju biti izrađeni na način da su vidljivi. Ispravci moraju uz navod datuma ispravka biti potvrđeni potpisom ponuditelja.

**3.2. Način dostave:**

Način dostave ponude je naveden u točkama 3.1.1. i 3.1.2. ove dokumentacije.

Ponuditelj može do isteka roka za dostavu ponuda dostaviti izmjenu i/ili dopunu ponude.

Izmjena i/ili dopuna ponude dostavlja se na isti način kao i osnovna ponuda s obveznom naznakom na omotnici da se radi o izmjeni i/ili dopuni ponude.

Ponuditelj može do isteka roka za dostavu ponuda pisanom izjavom odustati od svoje dostavljene ponude. Pisana izjava se dostavlja na isti način kao i ponuda s obveznom naznakom da se radi o odustajanju od ponude.

# 3.3. Navod o načinu dostave dokumenata koji su zajednički za više grupa predmeta nabave: nije primjenjivo u predmetnom postupku. Predmet nabave nije podijeljen na grupe.

## Minimalni zahtjevi koje alternativne ponude moraju ispunjavati u odnosu na predmet nabave: nije primjenjivo u predmetnom postupku. Alternativne ponude nisu dopuštene.

## Način određivanja cijene ponude:

Cijene u ponudi trebaju biti izražene u kunama i bez PDV-a za cjelokupni predmet nabave. U cijenu ponude bez PDV-a moraju biti uračunati svi troškovi (isporuka i montaža) i popusti, ukoliko ih ponuditelj daje.

Ukupnu cijenu ponude čini cijena ponude s PDV-om.

Cijena ponude piše se brojkama.

Cijene se upisuju u tablicu iz Priloga 2 - „Tehnička specifikacija i troškovnik“, kao i u tablicu Priloga 1. - Ponudbeni list.

Ponuđene cijene su nepromjenjive za vrijeme trajanja predmetnog ugovora o nabavi. Naručitelj zadržava pravo da se u slučaju promjene cijena usluga na tržištu, primjenjuje ona cijena koja je povoljnija za Naručitelja.

Ako ponuditelj nije u sustavu poreza na dodanu vrijednost ili je predmet nabave oslobođen poreza na dodanu vrijednost, u ponudbenom listu, na mjesto predviđeno za upis cijene ponude s porezom na dodanu vrijednost, upisuje se isti iznos kao što je upisan na mjestu predviđenom za upis cijene ponude bez poreza na dodanu vrijednost.

# 3.4. Valuta ponude: Cijena ponude izražena u kunama (kn).

## Kriterij za odabir ponude: Kriterij za odabir ponude je najniža cijena.

## Jezik i pismo na kojem se izrađuje ponuda: Ponuda mora biti izrađena na hrvatskom jeziku i latiničnom pismu.

##

## Rok valjanosti ponude: Rok valjanosti ponude ne može biti kraći od 40 (četrdeset) dana od dana isteka roka za dostavu ponuda.

**4. Odredbe o sposobnosti ponuditelja**

Ponuditelj ili zajednica ponuditelja dokazuju svoju pravnu i poslovnu sposobnost te tehničku i stručnu sposobnost. Dokazi sposobnosti mogu biti dostavljeni kao neovjerene preslike, a po nalogu Naručitelja isti moraju biti dostavljeni u originalu ili ovjereni. Dokazi sposobnosti koje je potrebno priložiti uz ponudu:

**4.1. Uvjeti pravne i poslovne sposobnosti:**

# 4.1.1. Izvod iz sudskog ili obrtnog registra

# Svaki ponuditelj i član zajednice ponuditelja mora dokazati svoj upis u sudski, obrtni, strukovni ili drugi odgovarajući registar države sjedišta gospodarskog subjekta. Upis u registar dokazuje se odgovarajućim izvodom, a ako se oni ne izdaju u državi sjedišta gospodarskog subjekta, gospodarski subjekt može dostaviti izjavu s ovjerom potpisa kod nadležnog tijela. Izvod ili izjava kojom se dokazuje upis u registar *ne smije biti starija od 3* (tri) mjeseca računajući od dana početka postupka nabave.

Naručitelj je obvezan isključiti ponuditelja iz postupka nabave:

ako nije ispunio obvezu plaćanja dospjelih poreznih obveza i obveza za mirovinsko i zdravstveno osiguranje, osim ako mu je sukladno s posebnim propisima odobrena odgoda plaćanja navedenih obveza.

**4.1.2. Potvrda porezne uprave**

a) potvrdu Porezne uprave o stanju duga koja ne smije biti starija od 30 (trideset) dana računajući od dana početka postupka nabave, ili

b) važeći jednakovrijedni dokument nadležnog tijela države sjedišta gospodarskog subjekta, ako se ne izdaje potvrda Porezne uprave o stanju duga, ili

c) izjavu pod prisegom ili odgovarajuću izjavu osobe koja je po zakonu ovlaštena za zastupanje gospodarskog subjekta ispred nadležne sudske ili upravne vlasti ili bilježnika ili nadležnog strukovnog ili trgovinskog tijela u državi sjedišta gospodarskog subjekta ili izjavu s ovjerenim potpisom kod bilježnika, koje ne smiju biti starije od 30 (trideset) dana računajući od dana početka postupka nabave, ako se u državi sjedišta gospodarskog subjekta ne izdaje potvrda Porezne uprave o stanju duga ili jednakovrijedni dokument iz točke b) (važeći jednakovrijedni dokument nadležnog tijela države sjedišta gospodarskog subjekta).

#

# 5. Ostale odredbe

# 5.**1.** Odredbe koje se odnose na zajednicu ponuditelja:

Zajednica ponuditelja je udruženje više gospodarskih subjekata koje je pravodobno dostavilo zajedničku ponudu. U slučaju zajedničke ponude, ponuda odnosno ponudbeni list mora sadržavati podatke o svakom članu zajednice ponuditelja, uz obveznu naznaku člana zajednice ponuditelja koji je ovlašten za komunikaciju s Naručiteljem.

Odgovornost ponuditelja iz zajedničke ponude je solidarna.

U slučaju odabira ponude zajednice ponuditelja Naručitelj može poslije odabira od zajednice ponuditelja zahtijevati određeni pravni oblik u mjeri u kojoj je to potrebno za zadovoljavajuće izvršenje ugovora (npr. međusobni sporazum, ugovor o poslovnoj suradnji ili slično). Navedeni akt mora biti potpisan i ovjeren od svih članova zajednice ponuditelja.

U zajedničkoj ponudi mora biti navedeno koji će dio ugovora o bagatelnoj nabavi (predmet, količina, vrijednost i postotni dio) izvršavati pojedini član zajednice ponuditelja. Taj podatak pojedini član zajednice ponuditelja iskazuje u Prilogu 1-Ponudbenom listu dokumentacije za nadmetanje. Naručitelj neposredno plaća svakom članu zajednice ponuditelja za onaj dio ugovora o bagatelnoj nabavi koji je on izvršio, ako zajednica ponuditelja ne odredi drugačije. Odgovornost ponuditelja iz zajednice ponuditelja je solidarna.

Ponuditelj koji je samostalno podnio ponudu, ne smije istodobno sudjelovati u zajedničkoj ponudi za predmet nadmetanja. Takvom ponuditelju bit će odbijene sve njegove ponude.

## 5.2. Odredbe koje se odnose na podizvoditelje:

Podizvoditelj je gospodarski subjekt koji za odabranog ponuditelja s kojim je naručitelj sklopio ugovor o nabavi, pruža usluge koje su neposredno povezane s predmetom nabave.

Gospodarski subjekti koji namjeravaju dati dio ugovora o bagatelnoj nabavi u podugovor

jednom ili više podizvoditelja dužni su u ponudi (Ponudbeni list – Prilog 1 dokumentacije za nadmetanje) navesti sljedeće podatke:

1. naziv ili tvrtku, sjedište, OIB (ili nacionalni identifikacijski broj prema zemlji sjedišta gospodarskog subjekta, ako je primjenjivo) i broj računa podizvoditelja, i
2. predmet, količinu, vrijednost podugovora i postotni dio ugovora o nabavi koji se daje u podugovor.

Ako je odabrani ponuditelj dio ugovora o nabavi dao u podugovor, podaci o podizvoditelj-u/ima moraju biti navedeni u ugovoru o nabavi.

Naručitelj je obvezan neposredno plaćati podizvoditelju za pružene usluge/isporučenu robu.

Odabrani ponuditelj može tijekom izvršenja ugovora o bagatelnoj nabavi od Naručitelja pisanim putem zahtijevati:

* promjenu podizvoditelja za onaj dio ugovora o bagatelnoj nabavi koji je prethodno dao u podugovor,
* preuzimanje izvršenja dijela ugovora o bagatelnoj nabavi koji je prethodno dao u podugovor,
* uvođenje jednog ili više novih podizvoditelja čiji ukupni udio ne smije prijeći 30% (tridesetposto) vrijednosti ugovora o bagatelnoj nabavi neovisno o tome je li prethodno dao dio ugovora o bagatelnoj nabavi u podugovor ili ne.

Uz pisani zahtjev za promjenu podizvoditelja i/ili uvođenje jednog ili više novih podizvoditelja, odabrani ponuditelj mora Naručitelju dostaviti podatke o podizvoditeljima iz točke 4.2. podtočke 1. i 2. za novog podizvoditelja.

Sudjelovanje podizvoditelja ne utječe na odgovornost odabranog ponuditelja za

izvršenje ugovora o bagatelnoj nabavi.

##

## 5.3. Datum, vrijeme i mjesto dostave i otvaranja ponuda:

**Ponuda se u roku dostavlja na adresu sjedišta Naručitelja odnosno na njegovu, u dokumentaciji naznačenu, e-mail adresu.**

**Ponude je potrebno dostaviti (bez obzira na način dostave) do 31. svibnja 2016. do 10:00 sati.**

Sve pristigle ponude koje nisu zaprimljene do gore navedenog datuma i sata obilježit će se kao zakašnjele, te će se neotvorene vratiti pošiljatelju, odnosno pošiljatelju će se dostaviti obavijest putem e-maila o zakašnjeloj ponudi koja se neće otvarati.

## 5.4. Rok za donošenje odluke o odabiru:

Na osnovi rezultata pregleda i ocjene ponuda Naručitelj donosi Obavijest o odabiru. Njome se odabire najpovoljnija ponuda ponuditelja s kojim će se sklopiti ugovor/narudžbenica o bagatelnoj nabavi predmetne robe. Predmetna obavijest donosi se u pisanom obliku u roku od **15 (petnaest)** dana od dana isteka roka za dostavu ponuda.

##

## 5.5. Rok, način i uvjeti plaćanja:

Plaćanje će se izvršiti u skladu s pravilima financijskog poslovanja korisnika Državnog proračuna u roku od 30 (trideset) dana od dana primitka neosporenog računa u sjedištu Naručitelja.

## 5.6. Drugi podaci:

**Tablice iz priloga 1. (ponudbeni list) potrebno je ispuniti te priložiti ponudi.**

**U prilogu 2. „Troškovnik“ nalazi se tablica koja se popunjava na način da ponuditelj upiše jediničnu cijenu robe koju nudi.**

Pri upisivanju ponuda **NE SMIJU se dodavati redovi ili stupci, ili na bilo koji drugi način mijenjati format tablice**. Svaki dio ponude koji se, po mišljenju ponuditelja, ne može detaljno izraziti kroz ponuđeni formular potrebno je priložiti na posebnom papiru ovjerenom od strane ponuditelja.

## 5.7. Popis priloga:

## Prilog 1. – Ponudbeni list;

## Prilog 2. – Troškovnik;

Prilog 3. – Izvod iz sudskog ili obrtnog registra;

# Prilog 4. – Potvrda porezne uprave.

**Prilog 1. Ponudbeni list**

|  |
| --- |
| **PONUDBENI LIST** |
|  |  |
| Redni broj |  | *Popunjava PONUDITELJ* |
| 1 | NAZIV PONUDITELJA |   |
| 2 | SJEDIŠTE PONUDITELJA |   |
| 3 | ADRESA PONUDITELJA |   |
| 4 | OIB PONUDITELJA |   |
| 5 | POSLOVNI (ŽIRO) RAČUN, OTVOREN KOD |   |
| 6 | BROJ RAČUNA (IBAN) |   |
| 7 | PONUDITELJ JE OBVEZNIK PLAĆANJA PDV-a (DA/NE) |   |
| 8 | ADRESA DOSTAVE POŠTE |   |
| 9 | ADRESA E-POŠTE |   |
| 10 | KONTAKT OSOBA PONUDITELJA  |   |
| 11 | OVLAŠTENA OSOBA ZA POTPISIVANJE UGOVORA |   |
| 12 | ODGOVORNA OSOBA ZA REALIZACIJU UGOVORA |   |
| 13 | BROJ TELEFONA |   |
| 14 | KONTAKT BROJ FAKSA |   |
| 15 | PREDMET NABAVE |   |
| 16 | BROJ PONUDE |   |
| 17 | NAZIV PODIZVODITELJA |   |
| 18 | ADRESA PONUDITELJA |   |
| 19 | PODACI O DIJELU UGOVORA O NABAVI, AKO SE DIO UGOVORA DAJE U PODUGOVOR |   |
| 20 | CIJENA PONUDE BEZ PDV-A |   |
| 21 | IZNOS PDV-A |   |
| 22 | CIJENA PONUDE S PDV-OM |   |
| 23 | ROK VALJANOSTI PONUDE |   |
| 24 | DATUM I POTPIS PONUDE |   |
|  |  |  |
| NAPOMENA kod ispunjavanja ponudbenog lista: |  |
| Ako se radi o zajednici ponuditelja, ponudbeni list mora sadržavati podatke iz točki 1-4, 6-10 i 13-14 za svakog člana zajednice ponuditelja uz obveznu naznaku člana zajednice ponuditelja koji je ovlašten za komunikaciju s naručiteljem.  |
| Ovisno o broju članova zajednice ponuditelja, ponuditelj može dodavati potrebne retke u tablici ponudbenog lista. |
| Ako ponuditelj nije u sustavu poreza na dodanu vrijednost, u ponudbenom listu, na mjesto predviđeno za upis cijene ponude s PDV-om, upisuje se isti iznos kao što je upisan na mjestu predviđenom za upis cijene ponude bez PDV-a, a mjesto predviđeno za upis iznosa PDV-a ostavlja se prazno. |
|  |  |  |

 U \_\_\_\_\_\_\_\_\_\_\_\_\_\_\_\_\_\_\_. \_\_\_\_\_\_\_. \_\_\_\_\_\_. 2016.

# Prilog 2. Troškovnik

|  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **R.br.**  | **Opis stavke** | **Mjera**  | **Količina**  | **Mjesto dostave** | **Boja** | **Neto cijena/kom** | **Neto trošak isporuke** | **Neto trošak montaže** | **Neto ukupno** | **PDV 25%** | **Ukupno****bruto** |  |  |  |  |  |  |  |  |  |  |
| 1.  | RADNI STOL 160X80,izrađen od medijapana 38mm, lakirano PU lakom 10 glossa u mat varijanti. Stolovi opremljeni provodnicima kablova te nosačima za računalo | kom | 1 | Zagreb, Prisavlje | trešnja  |   |   |   |   |   |  |  |  |  |  |  |  |  |  |  |  |
| 2.  | POKRETNI LADIČAR,izrađen od medijapana 18mm,top od medijapana 25mm,furnirano prirodnim furnirom wenge,lakirano PU lakom 10 glossa u mat varijanti.dimenzija 650x500x400,sa 3 ladice na tandem vodilicama,softclose sustav zatvaranja,te ugrađen anti-tilt mehanizam koji spriječava prevrtanje ladičara,silikonski kotači,2 kom sa kočnicom,2 bez,bravica za centralno zaključavanje,metalne ručkice krom sjaj po cjelom gornjem bridu sve 3 fronte. | kom | 13 | 12- Zagreb, Prisavlje 1-Krapina | 11 javor 1 trešnja1 tamno smeđi-Krapina |   |   |   |   |   |  |  |  |  |  |  |  |  |  |  |  |
| 3.  | Vješalica – metalna,inox polirani,sa kutijom za kišobrane | kom | 6 | 3- Zagreb, Prisavlje 1-Senj 1-Krk 1-Sisak |   |   |   |   |   |   |  |  |  |  |  |  |  |  |  |  |  |
| 4.  | ORMAR veliki 80\*45\*194 izrađen od medijapana 18mm,police 38mm,Kompletan korpus ormara ,police i fronte furnirane prirodnim furnirom, lakirano PU lakom 10 glossa u mat varijanti. Na vratima panti sa soft close zatvaranjem, bravice za zaključavanje s ključem. | kom | 4 | Zagreb, Prisavlje |  javor |   |   |   |   |   |  |  |  |  |  |  |  |  |  |  |  |
| 5.  | Polukružni dodatak – izrađen od medijapana 38mm ,furnirano prirodnim furnirom wenge,lakirano PU lakom 10 glossa u mat varijanti. Metalna noga krom polirana.Dimenzija 160x80 cm | kom | 1 | Zagreb, Prisavlje | trešnja |   |   |   |   |   |  |  |  |  |  |  |  |  |  |  |  |
| 6.  | Stolica uredska s rukonaslonom crna | kom | 24 | 18- Zagreb, Prisavlje 1-Zagreb, Zagrepčanka 1-Krk 2-Poreč 1-Varaždin 1-Koprivnica |  crna |   |   |   |   |   |  |  |  |  |  |  |  |  |  |  |  |
| 7. | Radni stol 140x80, izrađen od medijapana 38mm, lakirano PU lakom 10 glossa u mat varijanti. Stolovi opremljeni provodnicima kablova te nosačima za računalo | kom | 6 | Zagreb, Prisavlje | javor  |   |   |   |   |   |  |  |  |  |  |  |  |  |  |  |  |
| 8. | Police za arhivu 100x200 metalne | kom | 3 | Poreč |   |   |   |   |   |   |  |  |  |  |  |  |  |  |  |  |  |

# \*Napomena: dostava i montaža predmetne robe je uračunata u cijenu;

Cijena bez PDV-a \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

PDV \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ukupna cijena sa PDV-om \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Slovima: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\* ukupna cijena sa PDV-om iz troškovnika sadrži i trošak dostave i montaže robe na adrese Naručitelja iz točke 2.6. dokumentacije za nadmetanje.

NAPOMENA: Ponude koje ne zadovoljavaju navedene zahtjeve iz Troškovnika neće biti razmatrane!

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (potpis osobe ovlaštene po zakonu za zastupanje gospodarskog subjekta - ponuditelja)

# U \_\_\_\_\_\_\_\_\_\_\_\_\_, \_\_\_\_\_\_.\_\_\_\_\_\_. 2016.

##

##

##  m.p.